3. nedeľa veľkonočná (C) – komentáre k čítaniam, 18. 4. 2010
Ty vieš, že ťa milujem
Pred prvým čítaním (5,27-32,40-41):
Keď veľkňazi obžalovali učeníkov z neposlušnosti voči chrámovému poriadku, Peter a apoštoli im odpovedia tvrdou výčitkou a svedectvom. Jednoducho, niet takej sily, ktorá by im znemožnila ohlasovať ďalej Ježišovo posolstvo. 
V časti textu, ktorý v dnešnom čítaní chýba sa hovorí, že veľrada ich naozaj za toto chcela poslať na smrť. No vtom jeden spomedzi nich, nemom Gamaliel, ktorý bol považovaný za múdreho a cteného učiteľa, ich upozorní na to, že čo pochádza od smrteľníkov, tak aj skončí. No čo pochádza od Boha, proti tomu je nezmyselné bojovať. Nech to teda nechajú, nech to samé ukáže, aké to je. „Lebo ale ak je od Boha, nebudete ich môcť rozvrátiť. Aby ste sa neocitli v boji proti Bohu!" (5,39), upozorní ich.
Po tomto apoštolov zbičovali a prepustili, no oni boli plní radosti, že mohli trpieť pre meno Ježišovo. Pre toto meno im i bičovanie pripadalo celkom milé. Nám by to mohlo pripadať smiešne, no nezabudnime, že iba pár dní pred tým Ježiša zabili pred ich očami. Teraz majú konečne odvahu za neho i za svoj postoj trpieť. Idú teda naspäť do chrámu a učia ďalej v jeho mene. 
Pred druhým čítaním (Zjv 5,11-14):
Jánovo videnie je istým druhom harmónie, ktorú svet nezažil odkedy do neho vstúpil hriech, ktorý zároveň na zemi umlčal i veľký hymnus chvály Bohu. Ježiš raz upozornil, že ak smrteľníci prestanú so svojimi „hosannami“, že kamene a skaly budú musieť zaujať ich miesto a začať spievať namiesto nich. Svedectvo o Božej sláve sa vydáva všade okolo nás, no naše zmysly sú necitlivé a my nič nepočujeme. 
Jánove zmysly sú pri jeho videní čulé a on jasne to, čo je bežným zmyslom skryté, nielen vidí, ale i počuje. A toto je zmysel každého zjavenia: odkrytie skrytého, zdvihnutie akejsi opony, ktorá sa nachádza medzi tým, čo je viditeľné a tým, čo je neviditeľné. Ján má prístup k Veľkému Amen, k hymnu harmónie medzi nebom a zemou. My sa pripájame k hlasom anjelov pri každej omši, keď spievame Hosanna a Veľké Amen. Ako hovorí toto slovo, Amen znamená: „Súhlasím!“ a my ho obetujeme ako jeden veľký zbor tomu, ktorého naplno zakúsime až vtedy, keď opona medzi viditeľným a neviditeľným bude už konečne zdvihnutá natrvalo. 
Pred evanjeliom (pred alelujovým veršom) (Jn 21, 1-19):
Všetky tie výroky o tom, ako učeníci „spoznali“, že to bol Ježiš nás vedú k tomu, aby sme uverili, že oslávené Ježišovo telo bolo niečím úplne iným, než ako bolo to, ktoré mal pred svojou smrťou. Mária, ktorá ho milovala, ho tiež pri hrobe pár dní pred tým nespoznala. Jeho zjav sa radikálne zmenil. 
Čo však rozpoznali, boli jeho, Ježišove, charekteristiky. Kde nebolo rýb, tam je teraz zrazu hojnosť. Kde neboli raňajky, ktoré by sa im tak veľmi boli hodili po tej namáhavej noci, bol zrazu teplý, príjemný ohník s chlebom a rybou. A on im každému jednému osobne dáva jedlo a oni jasne spoznávajú, že tento cudzinec je ich dobre známy Pán. 
Petra Ježiš vyzýva, aby svoju lásku vyznal tri krát. Je trocha znepokojený, že musí to isté opakovať znova a znova. No či to nie je tak, že ak má byť naša láska hodnoverná, že ju musíme vyznávať znova a znova? Jeho trojité vyznanie zmyje jeho trojité zapretie a Pán ho hneď na to požiada, aby sa stal i vodcom, i nasledovníkom. Aj jedným aj druhým. A v tomto spočíva podstata kresťanského vodcovstva: vyznávať lásku často, a nezabúdať, že pri výkone svojej autority sme nielen vodcami, ale i nasledovníkmi. Iba vtedy, keď toto pochopíme, sa budeme naozaj schopní starať o tých, ktorí mu patria. 
Otázky na uvažovanie pre tých, ktorí tieto komentáre používajú 
ako uvažovanie nad nedeľnými čítaniami
· Neocitol si sa niekedy v situácii, kedy si výslovne bojoval proti Bohu? Kto vtedy zvíťazil?  
· Máš vo svojom živote nejaký zážitok, ktorý ti umožnil vidieť neviditeľné, t.j. zdvihnúť oponu a nazrieť poza ňu? 

· Spomeň mená aspoň niektorých ľudí, ktorí vo vašej komunite, alebo v našich časoch sú aj vodcami aj nasledovníkmi. Čo sa od týchto ľudí dá naučiť? 

Činná odozva
Pokontempluj nad znakmi jari, ktorými príroda spieva na slávu Boha a tebe to možno uniká. Pripoj sa svojou modlitbou k modlitbe stvorenia a nezabudni si uvedomiť, že modlitba je nielen prosba ale hlavne chvála.

